**PAKALPOJUMA līgums**

**par būvprojekta “Ēkas pārbūve Zemgales prospektā 7” ekspertīzi**

Jelgavā 2017.gada 31.maijs

**Jelgavas pilsētas dome,** reģistrācijas Nr. 90000042516, juridiskā adrese: Lielā iela 11, Jelgava, LV-3001, Jelgavas pilsētas pašvaldības izpilddirektores Irēnas Škutānes personā, kura rīkojas saskaņā ar Jelgavas pilsētas pašvaldības nolikumu (turpmāk – Pasūtītājs), no vienas puses, un

**SIA "Cerkazi-G"**, reģistrācijas Nr. 43603063747, juridiskā adrese Krišjāņa Valdemāra iela 151 - 110, Rīga, LV-1013, tās prokūrista Jāņa Grauduļa personā, kurš rīkojas saskaņā ar uzņēmuma statūtiem (turpmāk – Izpildītājs) no otras puses, katra atsevišķi un abas kopā turpmāk - Līdzēji, saskaņā ar Iepirkuma “Būvprojekta „Ēkas pārbūve Zemgales prospektā 7” ekspertīze”, identifikācijas Nr.JPD2017/30/MI (turpmāk – Iepirkums) rezultātiem, noslēdz šādu līgumu (turpmāk – Līgums):

1. **LĪGUMA PRIEKŠMETS, IZPILDES TERMIŅŠ**
	1. Izpildītājs saskaņā ar Tehnisko specifikāciju (Līguma 1.pielikums), Izpildītāja iesniegto piedāvājumu Iepirkumam (Līguma 2.pielikums), Līgumu un Latvijas Republikas normatīvajiem aktiem nodrošina Pasūtītājam būvprojekta “Ēkas pārbūve Zemgales prospektā 7” ekspertīzi, sagatavojot ekspertīzes atzinumu (turpmāk – Pakalpojums).
	2. Līguma izpildes termiņš ir **līdz 2017.gada 27.jūnijs (28 kalendārās dienas).**
2. **LĪGUMCENA UN NORĒĶINU KĀRTĪBA**
	1. Par pakalpojuma veikšanu Pasūtītājs samaksā Izpildītājam **5 560.00** *euro* (pieci tūkstoši pieci simti sešdesmit *euro* un 00 *centi*) un pievienotās vērtības nodokli 21% (divdesmit viens procents) **1167.60** *euro* (viens tūkstotis viens simts sešdesmit septiņi *euro* un 60 *centi*), kas kopā ir **6727.60** *euro* (seši tūkstoši septiņi simti divdesmit septiņi *euro* un 60 *centi*) (turpmāk – Līgumcena).
	2. Pasūtītājs, pamatojoties uz Izpildītāja iesniegto rēķinu un pakalpojuma pieņemšanas - nodošanas aktu, veic samaksu pārskaitot naudu Izpildītāja norādītajā bankas kontā 10 (desmit) darba dienu laikā, skaitot no rēķina saņemšanas dienas.
3. **LĪDZĒJU SAISTĪBAS, TIESĪBAS UN ATBILDĪBA**

3.1. Izpildītājs apņemas:

* + 1. veikt Pakalpojuma izpildi Līgumā noteiktajā termiņā, apjomā un kvalitātē;
		2. neveikt nekādas darbības, kas tieši vai netieši var radīt zaudējumus Pasūtītājam vai kaitēt tā interesēm;
		3. ievērot darba drošības un citas normatīvajos aktos noteiktās prasības Pakalpojuma sniegšanas laikā;
		4. sniegt Pasūtītājam nepieciešamo informāciju norādītajā termiņā.
	1. Pasūtītājs apņemas:
		1. veikt samaksu par kvalitatīvi un laikā sniegtu Pakalpojumu Līgumā noteiktajos termiņos un kārtībā;
		2. sadarboties ar Izpildītāju Līguma darbības laikā un nodrošināt Izpildītāju ar Pasūtītāja rīcībā esošajiem Pakalpojuma izpildei nepieciešamajiem dokumentiem vai citu informāciju;
		3. informēt Izpildītāju par neparedzētiem apstākļiem, kas radušies pēc Līguma noslēgšanas no Pasūtītāja neatkarīgu apstākļu dēļ un kuru dēļ varētu tikt traucēta saistību izpilde. Tādā gadījumā, Līdzējiem vienojoties, Pakalpojuma izpildes termiņi tiek attiecīgi pagarināti;
		4. pieņemt Izpildītāja izpildīto Pakalpojumu ar pieņemšanas – nodošanas aktu.
	2. Pasūtītājam ir tiesības kontrolēt Līguma izpildes gaitu, veikt Pakalpojuma kvalitātes kontroles pasākumus un pieprasīt no Izpildītāja kontroles veikšanai nepieciešamo informāciju, norādot tā sniegšanas termiņu.
	3. Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī šī Līdzēja līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
	4. Ja Izpildītājs nesniedz Pakalpojumu Līguma 1.2. punktā noteiktajā laikā, tad Izpildītājs maksā Pasūtītājam līgumsodu 0,1 % (viena desmitā daļa procenta) apmērā no Līgumcenas par katru nokavēto Pakalpojuma izpildes dienu, bet ne vairāk kā 10% (desmit procentus) no Līgumcenas, kā arī atlīdzina visus tādējādi Pasūtītājam nodarītos zaudējumus. Pasūtītājam ir tiesības ieskaita kārtībā samazināt Izpildītājam maksājamo Līgumcenu tādā apmērā, kāda ir aprēķinātā līgumsodu summa.
	5. Ja Pasūtītājs neveic samaksu par Pakalpojumu laikā, tad Pasūtītājs maksā līgumsodu 0,1% (viena desmitā daļa no procenta) apmērā no laikā nesamaksātās summas par katru nokavēto dienu, bet ne vairāk kā 10% (desmit procenti) no laikā samaksātās summas.
	6. Jebkura Līgumā noteiktā līgumsoda samaksa neatbrīvo Līdzējus no to saistību pilnīgas izpildes.
1. **IZMAIŅAS LĪGUMĀ, TĀ DARBĪBAS PĀRTRAUKŠANA**
	1. Līgumu var papildināt, grozīt vai izbeigt, Līdzējiem savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamām sastāvdaļām.
	2. Pasūtītājam ir tiesības vienpusēji atkāpties no Līguma un neapmaksāt līguma 2.1. punktā noteikto Līgumcenu, par to rakstveidā brīdinot Izpildītāju 5 (piecas) darba dienas iepriekš, ja Pasūtītājs, konstatē, ka Izpildītājs veic Pakalpojumu neatbilstoši Tehniskajai specifikācijai, Līguma nosacījumiem vai normatīvajiem aktiem.
2. **STRĪDU RISINĀŠANAS KĀRTĪBA**

Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas. Gadījumā, ja Līdzēji 10 (desmit) dienu laikā nespēs vienoties, strīds risināms Latvijas Republikas tiesā.

1. **NEPĀRVARAMA VARA**
	1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.

6.2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Līdzējs netiek atbrīvots no Līguma saistību izpildes.

* 1. Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Līdzēji vienojas par Līguma izbeigšanu.
1. **CITI NOTEIKUMI**
	1. Līgums ir saistošs Pasūtītājam un Izpildītājam, kā arī visām trešajām personām, kas likumīgi pārņem viņu tiesības un pienākumus.
	2. Līgums stājas spēkā no tā parakstīšanas dienas un ir spēkā līdz Līdzēju saistību pilnīgai izpildei.
	3. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt Līguma noteikumu tulkošanu.
	4. Izpildītājs ir informēts, ka Pasūtītājs ir ieviesis un darbojas saskaņā ar Kvalitātes pārvaldības sistēmas ISO standarta 9001 un Vides pārvaldības sistēmas ISO standarta 14001 nosacījumiem, nodrošinot kvalitatīvus pakalpojumus, sekmējot dabas resursu ilgtspējīgu izmantošanu, veicinot videi draudzīgu un modernu tehnoloģiju izmantošanu.
	5. Pasūtītājs par pilnvaroto pārstāvi Līguma izpildes laikā nozīmē Attīstības un pilsētplānošanas pārvaldes Teritorijas plānošanas sektora Būvinženieri Mārtiņu Poci, tālrunis 63005582, e-pasts: martins.pocis@dome.jelgava.lv.
	6. Izpildītājs par pilnvaroto pārstāvi Līguma izpildes laikā nozīmē ekspertīzes vadītāju Jāni Grauduli, mobilais tālrunis 26133433, e-pasts:janis@cerkazi.lv.
	7. Līdzēju pilnvarotie pārstāvji ir atbildīgi par Līguma izpildes uzraudzīšanu, tai skaitā, par Pakalpojuma pieņemšanas – nodošanas akta noformēšanu, iesniegšanu un parakstīšanu atbilstoši Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, defekta akta parakstīšanu.
	8. Pilnvaroto pārstāvju vai rekvizītu maiņas gadījumā Līdzējs apņemas rakstiski par to paziņot otram Līdzējam 5 (piecu) dienu laikā no izmaiņu iestāšanās brīža.
	9. Līgums sastādīts 2 (divos) eksemplāros, katrs uz 3 (trīs) lapām, ar vienādu juridisko spēku, no kuriem viens glabājas pie Pasūtītāja, bet otrs pie Izpildītāja.

Pielikumā: 1. Tehniskā specifikācija uz 7 (septiņām) lapām;

 2. Izpildītāja piedāvājums uz 16 (sešpadsmit) lapām.

1. **LĪDZĒJU REKVIZĪTI UN PARAKSTI**

|  |  |  |
| --- | --- | --- |
|  | **PASŪTĪTĀJS** | **IZPILDĪTĀJS** |
|  | Jelgavas pilsētas dome  | SIA "Cerkazi-G" |
| Adrese | Lielā iela 11, Jelgava  | Krišjāņa Valdemāra iela 151 - 110, Rīga, LV-1013 |
| Reģistrācijas Nr.  | 90000042516 | 43603063747 |
| Banka:  | A/S „SEB banka” | Swedbanka |
| Kods:  | UNLALV2X | HABALV22 |
| Konts:  | LV44UNLA 0008010130906 | LV86HABA0551038093376 |
| Paraksts:  | \_\_\_\_\_\_\_\_\_\_\_\_\_I. Škutāne | \_\_\_\_\_\_\_\_\_\_\_\_\_J. Graudulis |

*1. Pielikums*

**TEHNISKĀ SPECIFIKĀCIJA**

**1. Vispārīgā informācija.**

* 1. Būvprojekta „Ēkas pārbūve Zemgales prospektā 7” (turpmāk – BP) ekspertīze.
	2. BP adrese: Zemgales prospekts 7, Jelgavā.
	3. Lai kvalitatīvi sagatavotu piedāvājumu Pretendentam jāiepazīstas ar BP projektēšanas tehnisko specifikāciju (pielikums).
1. **Ekspertīzes mērķis**

Ekspertīzes mērķis ir izvērtēt izstrādāto BP un sniegt pamatotu atzinumu par BP atbilstību spēkā esošo normatīvo aktu prasībām šādām BP sadaļām:

|  |  |
| --- | --- |
| Būvprojekta rasējuma marka | Nosaukums |
| ĢP, AR | Būvprojekta ģenerālplāns, arhitektūras risinājumi |
| BK | Būvkonstrukcijas |
| IS, BA, T | Iekārtu, konstrukciju un materiālu kopsavilkums, būvdarbu apjomu saraksts, izmaksu aprēķins |
| UPP | Ugunsdrošības pasākumu pārskats |
| DOP | Darbu organizēšanas projekts |
| EPE | Ēkas pagaidu energosertifikāts |

Piezīme: Ja ekspertīzes veikšanas laikā tiek konstatēti papildus darbi, kas iepriekš nav konstatēti, bet tie ir nepieciešami objekta pārbūvei un tālākai funkcionēšanai, Pretendents par tiem sniedz atzinumu noteiktās līgumcenas ietvaros.

1. **Ekspertīzes uzdevums**

3.1.BP ekspertīzes uzdevums ir novērtēt:

* + 1. BP atbilstību Latvijas būvnormatīviem un citiem saistītajiem normatīvajiem aktiem.
		2. BP detalizācijas pakāpes pietiekamību būvobjekta būvdarbu kvalitatīvai veikšanai.
		3. BP risinājumu atbilstību vides pieejamības prasībām personām ar funkcionālajiem traucējumiem.
		4. BP risinājumu atsevišķu sadaļu savstarpējo savietojamību, īpaši pievēršot uzmanību būvkonstrukciju un inženiertīklu krustojumiem.
		5. Ekonomikas daļas (darbu apjomu) atbilstību BP tehniskajiem risinājumiem.
		6. Atbilstību ‘’Ēkas pārbūve Zemgales prospektā 7’’ projektēšanas tehniskai specifikācijai.
	1. Sagatavot ekspertīzes atzinumus atbilstoši MK 2014.gada 19.augusta noteikumiem Nr.500 „Vispārīgie būvnoteikumi”.
	2. Pēc ekspertīzes atzinuma iesniegšanas, projektētājs novērš norādītās neatbilstības, ja tādas tiek konstatētas. Ekspertīzes veicējiem jāpārbauda un jāizvērtē, vai un kā norādītās neatbilstības ir novērstas. Visi uzskaitītie pienākumi Izpildītājam jāveic līdz pozitīvam ekspertīzes atzinumam.
	3. Atbildīgais eksperts, kurš sniedzis pozitīvu atzinumu par būvprojektu, kopā ar būvprojekta atbildīgo projektētāju ir solidāri atbildīgs par būvprojekta risinājumu atbilstību normatīvo aktu un tehnisko noteikumu prasībām.
1. **Būvprojekta ekspertīzes veikšanas laiks.**
	1. BP ekspertīze jāveic ne ilgāk kā **14** kalendāro dienu laikā pēc BP saņemšanas.
	2. BP autors pēc ekspertīzes slēdziena saņemšanas **7** kalendāro dienu laikā veic norādīto nepilnību novēršanu.
	3. Pēc kļūdu novēršanas veikt BP atkārtotu izvērtēšanu un pārbaudi, un sniegt BP ekspertīzes atzinumu ne ilgāk kā **7** kalendāro dienu laikā pēc koriģētā BP saņemšanas.

**5 . Tehniskās specifikācijas pielikumā:** Būvprojekta „ Ēkas pārbūve Zemgales prospektā 7’ projektēšanas tehniskā specifikācija.

**Pasūtītājs Izpildītājs**

**\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_**

I. Škutāne J. Graudulis

Pielikums

PROJEKTĒŠANAS TEHNISKĀ SPECIFIKĀCIJA

**1.Vispārīgā informācija.**

1.1. Iepirkuma priekšmets ir **„Ēkas pārbūve Zemgales prospektā 7” būvprojekta izstrāde un pārbūves darbu autoruzraudzība’’.**

1.2. Būvprojekta nosaukums ir „ **Ē**kas pārbūve Zemgales prospektā 7’’.

Ēka atrodas Zemgales prospektā 7, Jelgavā. Kultūrvēsturiskas nozīmes objekts. Ēkas lietošanas veids- 1263 ‘’Izglītības iestāžu telpu grupa’’. Ēkas virszemes stāvu skaits – 2 stāvi, apbūves laukums – 1657,1m2, kopējā platība – 2546,1m2, ēka ekspluatēta no 1900. gada. Pārbūvējamais objekts ir brīvstāvoša divstāvu ēka ar nesošām mūra šķērssienām: ārējās – 520mm biezas;

1.3. Zemes gabala kadastra Nr.0900 006 0225.

1.4. Lai kvalitatīvi sagatavotu piedāvājumu Pretendentam jāiepazīstas ar:

* Pārbūvējamās ēkas izvietojuma shēmu (tehniskās specifikācijas pielikums Nr.1);
* Tehniskās inventarizācijas lieta (tehniskās specifikācijas pielikums Nr.2);
* Pasūtītāja telpu perspektīvais plānojums (tehniskās specifikācijas pielikums Nr.3);
* Ēkas tehniskās izpētes atzinums (tehniskās specifikācijas pielikums Nr.4);
* Tehniskie noteikumi (tehniskās specifikācijas pielikums Nr.5).

1.5. Pretendentam ir jāiesniedz pretendenta parakstīts Tehniskais piedāvājums, saskaņā ar tehniskā piedāvājuma formu (4. pielikums).

**2.Būvprojekta izstrāde un iesniegšana**

2.1. Projektētājs, atbilstoši būvprojekta izstrādes laika grafikam, iesniedz Pasūtītājam būvprojektu minimālajā sastāvā (MBP) 4(četru) mēnešu laikā no līguma noslēgšanas brīža, kurš sastāv no skaidrojoša apraksta par plānotajām izmaiņām, būvprojekta ģenerālplāna atbilstošā vizuāli uztveramā mērogā (M 1:250; M 1:500) uz derīga topogrāfiskā plāna, grafiskiem dokumentiem, kuros parādīta ēkas vai tās daļas plānotās izmaiņas tās daļas stāvos un telpās un/vai ēkas vai telpu grupas lietošanas veida maiņa, raksturīgiem griezumiem, saskaņojumiem ar institūcijām un citiem dokumentiem vai atļaujām, ja to nosaka normatīvie akti.

 Pēc būvatļaujas saņemšanas, atbilstoši tās sastāvā iekļautiem projektēšanas nosacījumiem tiek sagatavots (noformēts) būvprojekts (BP). Būvprojekts izstrādājams 9(deviņu) mēnešu laikā no līguma noslēgšanas brīža.

2.2 Būvprojektu izstrādā atbilstoši normatīvo aktu un tehnisko noteikumu prasībām.

2.3. Institūciju tehniskos noteikumus, kas attiecas uz visām projekta daļām nodrošina Pasūtītājs.

2.4. Darba veikšanai nepieciešamos aktuālos topogrāfiskos materiālus nodrošina Izpildītājs.

2.5. Būvprojektam **ekspertīzi pasūta un apmaksā Pasūtītājs.** Projektētāja pienākums ir projektēšanas darbu izstrādes laika grafikā ietvert ekspertīzes veikšanu. Projektētājs iesniedz pasūtītājam pilnu būvprojektu uz ekspertīzi atbilstoši tehniskajai specifikācijai. Pasūtītājs galīgi akceptē būvprojektu un veic galīgo norēķinu pēc pozitīva ekspertīzes slēdziena saņemšanas un akcepta būvvaldē. (Ja būvprojektam ekspertīzes laikā tiek konstatētas būtiskas neatbilstības un būs nepieciešams veikt atkārtotu ekspertīzi, to apmaksā projekta autors.

2.6. Būvprojekts izstrādājams, paredzot būvdarbu veikšanu 3.kārtās:

 1.kārta. Telpu un iekšējo inženiertīklu pārbūve. Teritorijas labiekārtojums.

 2.kārta. Ēkas energoefektivitātes paaugstināšana;

 3.kārta. Piebūve.

Pirms nodošanas Pasūtītājam būvprojektam jābūt saskaņotam šādās iestādēs un dienestos:

- Jelgavas pilsētas pašvaldības Būvvalde (Lielā iela 11, Jelgava);

- Valsts Kultūras Pieminekļu Aizsardzības Inspekcija (Pils iela 20, Rīga, LV-1050);

- Jelgavas pilsētas Domes administrācijas IT pārvaldi (Lielā iela 11, Jelgava);

- SIA ‘’Jelgavas ūdens’’ (Ūdensvada iela 4, Jelgava);

- AS ‘’Sadales tīkls’’ (Elektrības iela 10, Jelgava);

- SIA ‘’Fortum Jelgava’’ (Pasta iela 47, 4.stāvs);

- Veselības inspekcija, Zemgales kontroles nodaļa (Zemgales prospekts 3, Jelgava);

- Jelgavas pilsētas pašvaldības Būvvaldes piesaistītu ekspertu vides pieejamības jautājumos Kārli Rūbu (Satiksmes iela 33-68, Jelgava, tel. 63031264).

2.7. Būvprojekts jāiesniedz Pasūtītājam 6 eksemplāros papīra formātā un 1 CD. CD jāietver visi projekta rasējumi vektordatu formā (\*.dgn; \*.dwg formātā).

**3.** **Pretendenta pienākumi un atbildība**

Pretendents ir atbildīgs par Būvprojektu kopumā, Būvprojekta saskaņošanu ar tehnisko un īpašo noteikumu izdevējiem un ar Pasūtītāju.

Pretendentam ir nepieciešamas atbilstošas licences un sertifikāti, kas atļauj projektēt attiecīgās Būvprojekta sadaļas.

Katras atsevišķas Būvprojekta sadaļas autoram ir jāiepazīstas ar visām Tehnisko specifikāciju sadaļām, jo ir iespējamas tādas inženierkomunikāciju sadaļu nianses, kas ir aprakstītas citās Projektēšanas uzdevuma sadaļās un ir saistītas, vai arī kā citādi ietekmē konkrētajā sadaļā aprakstītos darbus.

Pretendentam jāuzņemas pilna atbildība par Būvprojekta risinājumu atbilstību pastāvošajiem normatīviem. Pasūtītāja paraksts uz rasējumiem nozīme apstiprinājumu tajos ietvertās informācijas atbilstībai Pasūtītāja vēlmēm un prasībām.

Pretendentam, gatavojot Būvprojektu, jāveic Būvprojektam nepieciešamie aprēķini, jāsagatavo specifikācijas un apraksti par materiāliem un iekārtām, lai Pasūtītājs vai Pasūtītāja izvēlētie konsultanti vai eksperti varētu pārliecināties par to pareizību un Būvprojekta kvalitāti.

Pretendentam jānodrošina nepieciešamie risinājumi Būvprojekta arhitektūras un būvkonstrukciju sadaļās un inženierkomunikāciju pieslēgumi Pasūtītāja noteiktajām tehnoloģiskajām iekārtām un sadzīves tehnikai.

**4. Būvprojekta izstrādei nepieciešamie dokumenti un materiāli.**

Izstrādājot Būvprojektu, ir jāievēro:

* Spēkā esošie Latvijas Republikas (turpmāk tekstā – LR) likumi un Ministru kabineta (turpmāk tekstā – MK) noteikumi;
* Latvijas būvnormatīvi (turpmāk tekstā –LBN);
* Latvijas valsts standarti (turpmāk tekstā –LVS), kas norādīti LBN un/vai Tehniskajās specifikācijās;
* Jelgavas pilsētas saistošie noteikumi Nr.09-11 (apstiprināti ar Jelgavas pilsētas domes 29.09.2009. lēmumu Nr.14/2);
* Citi LR spēkā esošie normatīvie akti un ES standarti;
* Valsts, pašvaldības un citu institūciju izdotie tehniskie un īpašie noteikumi;
* Tehniskās izpētes atzinums(TIS) ēkai Zemgales prospektā 7, Jelgavā.

Ja iepriekš uzskaitītie dokumenti nereglamentē kādas prasības, tad var izmantot citus normatīvus, kas nav pretrunā ar Eiropas standartizācijas organizācijas standartiem un LR spēkā esošajām normām.

**5. Būvprojekta sadalījums kārtās.**

Būvprojektu nepieciešams sadalīt 3.kārtās.

- 1. kārtā paredzēt ēkas telpu un iekšējo inženiertīklu pārbūvi un teritorijas labiekārtojumu.

- 2.kārtā paredzēt ēkas energoefektivitātes paaugstināšanas pasākumus – norobežojošo konstrukciju siltināšanu, logu nomaiņu, siltummezgla un iekšējo siltumtīklu pārbūvi, ventilācijas un apgaismojuma inženiersistēmu pārbūvi un citi pasākumi, ja tie nodrošina siltumenerģijas patēriņa samazinājumu.

- 3.kārtā paredzēt jaunas piebūves ar inženiertīkliem izveidi.

**6.Būvprojektā (BP) ietveramie darbi.**

 6.1. Arhitektūras daļa:

 teritorijas sadaļa (ģenplāns) – ĢP

* Jāparedz teritorijas labiekārtošana;
* Paredzēt 15-20 autostāvvietas.

arhitektūras risinājumi – AR.

* Ēkas fasādes renovācija, norobežojošo konstrukciju siltināšana, logu nomaiņa, jumta seguma nomaiņa;
* Jaunu ēkas piebūvi divos stāvos ar atsevišķu ieeju, sanitāro mezglu katrā stāvā. Telpu plānojums piebūvei precizējams projektēšanas laikā.
* Lifta izbūvi no 1.stāva līdz 2.stāvam;
* Ēkas ieejas mezglus un uzbrauktuves pielāgot personām ar īpašām vajadzībām;
* Jaunu sanitāro mezglu izbūve, paliekošo sanitāro mezglu nomaiņu;
* Visu iekštelpu pārbūve, kāpņu telpu, koridoru pakāpienu atjaunošana (iekļaut apdares veidu principiālo aprakstu un izstrādāt telpu apdares tabulu pa telpām, norādot telpās lietojamās apdares veidus un materiālus;
* Daļēju starpsienu demontāžu, jaunu starpsienu izbūvi (Skatīt telpu programmu. Pasūtītāja telpu programma var tikt precizēta projektēšanas laikā);
* Pielāgot visas telpas obligātajām ugunsdrošības prasībām.

6.2.Būvkonstrukcijas

Paredzēt Tehniskās izpētes atzinuma (TIS) ēkai Zemgales prospektā 7, Jelgavā konstatēto konstrukciju bojājumu vietu pastiprināšanu vai pārbūvi. Atbilstoši arhitektūras risinājumiem un uzdevumiem veikt pārplānojuma BK daļas risinājumu izstrādi.

6.3.Siltumapgāde.

Siltummezgla, iekšējo siltumtīklu (maģistrālo, stāvvadu, guļvadu, pieslēgumu un c.) pārbūve (nomaiņa). Paredzēt divcauruļu apkures sistēmas izbūvi.

6.4.Ventilācija

 Ēkā paredzēt ventilāciju ar gaisa piegādi un nosūci visās telpās. Paredzēt mehānisko siltuma atguvi no nosūces gaisa.

6.5.Ūdensapgāde.

 Iekšējā aukstā ūdensapgādes tīkla pārbūve.

Iekšējā karstā ūdensapgādes tīkla pārbūve.

6.6.Kanalizācija.

 Iekšējo kanalizācijas tīklu pārbūve.

 Ārējo iekšpagalma kanalizācijas tīklu izbūve, paredzot jaunus kanalizācijas izvadus no ēkas un no jauna izbūvējot esošos kanalizācijas izvadus līdz pirmajai skatakai.

6.7.Lietus ūdens kanalizācijas tīkli.

 Paredzēt lietus ūdeņu savākšanu no ēkas jumta notekām, teritorijas laukumiem un novadīt uz pilsētas centralizētajiem lietus kanalizācijas tīkliem.

6.8.Elektroapgāde.

 Iekšējo elektrotīklu (maģistrālo vadu, stāvvadu, sadalņu un c.) pārbūve;

 Apgaismes ķermeņu nomaiņa. Paredzēt zibens aizsardzības sistēmu, sniega, ledus kausēšanas sistēmu jumta notekām un teknēm, fasāžu un iekšpagalma izgaismošanu, lietus kanalizācijas sūknētavas (ja nepieciešams) un citu iekārtu elektroapgādi.

6.9.Automātiskā balss ugunsgrēka atklāšanas un trauksmes signalizācijas sistēma.

 Automātiskās balss ugunsgrēka atklāšanas un trauksmes signalizācijas sistēmu projektē un ierīko visās telpās (izņemot sanitāros mezglus), saskaņa ar standartu LVS CEN/TS 54-14: 2004 „Ugunsgrēka uztveršanas un ugunsgrēka signalizācijas sistēmas. 14.daļa: „Norādījumi plānošanai, projektēšanai, montāžai, nodošanai ekspluatācijā, lietošanai un ekspluatācijai” vai ekvivalentu.

 Ēkā ierīko adrešu tipa balss ugunsgrēka atklāšanas un trauksmes signalizācijas sistēmu ar dūmu (karstuma) detektoriem. Visas sistēmas iekārtas un elementus ir jāizvēlas no Eiropas Savienības sertificētiem ražotājiem, un tie jāprojektē savstarpēji savienojami. Jāparedz iespēju nodrošināt ugunsgrēka trauksmes un bojājuma signāla pārraidi uz apsardzes pakalpojuma sniedzēja diennakts apsardzes pulti.

6.10.Apsardzes signalizācijas sistēma.

 Apsardzes signalizācijas sistēmu projektē, lai nodrošinātu trauksmes signāla pārraidi uz ēkas (apsarga) telpu.

 AS sistēmas kontroles paneli izvēlas, lai nodrošinātu nepieciešamo apsardzes rajonu skaitu (kas pieļauj objekta atsevišķo AS zonu, neatkarīgo vadību un telpu vai telpu grupu autonomo apsardzi).

 AS jāparedz nodrošināt ar kustības detektoriem, stikla plīšanas detektoriem, kā arī atvēršanas magnētiskiem detektoriem – ārējas durvis un logi 1.stāva telpās.

 Servisa un grupu dzīvokļos paredzēt drošības pogas sasaistē ar mobilo tālruni.

6.11. Videonovērošanas sistēma

Iekšējās videonovērošanas sistēmas projektēšana, paredzot pieslēgt iestādes operatora pultīm. Jelgavas pilsētas pašvaldība videonovērošanas kameru vadībai un datu arhīvam izmanto „Alnet Systems Inc.” servera un klienta programmatūru. Videonovērošanas kamerām jābūt iekļautām „Alnet Systems Inc.” sertificēto kameru sarakstā:

<http://www.alnetbaltic.com/products/supported-ip-cameras/>. Videonovērošanas serveru tehniskā specifikācija un videonovērošanas programmatūra jāsaskaņo ar Jelgavas pilsētas Domes administrācijas IT pārvaldi.

6.12. Datu pārraides tīkli

 Tīklus projektē saskaņā ar pasūtītāja telpu programmu. Paredzēt WI – FI sistēmas projektēšanu un uzstādīšanu. Komutatoru modeļus, veiktspēju, funkcionalitāti portu skaitu nosaka pasūtītājs, būvprojekta izstrādes stadijā.

 Paredzēt iekšējo telefonu tīkla projektēšanu un izbūvi ar pāradresācijas un pārslēgšanas iespējām.

 Televīzijas tīkla projektēšanu veikt telpās saskaņā ar Pasūtītāja telpu programmu.

**7. Prasības pielietojamajiem materiāliem, iekārtām un mehānismiem.**

Pretendentam jānodrošina, lai Būvprojektā tiktu iekļauti materiāli, risinājumi un iekārtas, kuriem pēc iespējas pieejams ekvivalents variants. Pretendentam ir pienākums informēt Pasūtītāju par alternatīvām iespējām un, veicot to izvērtējumu, saskaņot ar Pasūtītāju konkrētai situācijas vispiemērotāko.

Pretendentam jānodrošina, lai tehniskie risinājumi ir savstarpēji saskaņoti visās Būvprojekta sadaļās, piemēram, arhitektūras – būvkonstrukciju, ūdensapgādes, kanalizācijas, ugunsdzēsības ūdensapgādes, siltumapgādes, vēdināšanas, elektroapgādes, vājstrāvu tīklu u.c. sadaļās. Būvprojekta sadaļu savstarpējā saskaņošana ietver sistēmu novietojumu, krustošanas vietu noteikšanu un savietojamību. Būvprojektā jānorāda nepieciešamie augstumi zem mehāniskajām, elektroapgādes un vājstrāvas instalācijām, attālumi no sienām vai griestiem. Būvprojektā obligāti jānorāda elektroapgādes un vājstrāvas tīklu savstarpējās mijiedarbības novēršana.

 Visas projektējamās sistēmas, ierīces un iekārtas ir jāparedz aprīkot ar drošai ekspluatācijai nepieciešamo tehnisko armatūru, tādu kā noslēgvārsti, ventiļi, regulēšanas vārsti, filtri, pretspiediena vārsti, atgaisotāji, un tml.

 Visām Būvprojekta paredzētajām krāsām ir jābūt noteiktām atbilstoši NCS vai RAL sistēmām, ja tas tehniski nav iespējams, tad jānorāda konkrētā ražotāja krāsu kataloga nosaukums un krāsu kods.

**8.Būvprojekta (BP) sastāvs**

Būvprojektu noformēt atbilstoši spēkā esošajiem Latvijas Republikas normatīvajiem aktiem.

Būvprojektā (BP) jāietver:

8.1.Vispārīgā daļa:

* būvprojektēšanas uzsākšanai nepieciešamie dokumenti un materiāli;
* būves tehniskās apsekošanas dokumentācija – TIS (skatīt 2016. gada 13.jūnijā izstrādāto TIS, pielikums Nr.4);
* topogrāfiskā izpēte (TI);
* skaidrojošais apraksts

8.2. Arhitektūras daļa:

* teritorijas sadaļa – TS;
* būvprojekta ģenerālplāns – ĢP;
* arhitektūras risinājumi – AR;
* iekārtu izvietojums – IE;
* ugunsdrošības pasākumu pārskats – UPP;
* ēkas pagaidu energosertifikāts – EPE.

8.3.Inženierrisinājumu daļa:

* būvkonstrukcijas - BK
* ūdensapgāde un kanalizācija iekšējie un ārējie tīkli,– ŪK, ŪKT;
* lietus ūdens kanalizācijas tīkli - LKT;
* elektroapgāde iekšējie un ārējie tīkli – EL;
* apkure, vēdināšana – AVK;
* siltummehānika – SM;
* vājstrāvu sistēmas, sakari un signalizācija, datoru tīkli – VS;
* ugunsdzēsības automātikas sistēmas – UAS;
* vadības un automatizācijas sistēmas – VAS.

8.4. Ekonomiska daļa.

* iekārtu, konstrukciju un materiālu kopsavilkums – IS;
* būvdarbu apjomu saraksts – BA;
* izmaksu aprēķins –T

Ekonomiskā daļa jāizstrādā un jāsadala katrai būvniecības kārtai atsevišķi.

8.5.Darbu organizēšanas projekts - DOP.

 **9. Tehniskās specifikācijas pielikumi Nr. 1.,2.,3.,4.,5 elektroniskā formātā.**

Pielikums Nr.1. Pārbūvējamās ēkas izvietojuma shēma;

Pielikums Nr.2. Tehniskās inventarizācijas lieta;

Pielikums Nr.3. Pasūtītāja telpu perspektīvais plānojums;

Pielikums Nr.4. Ēkas tehniskās izpētes atzinums;

Pielikums Nr.5. Tehniskie noteikumi.